E L Ő T E R J E S Z T É S

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága**

**2021. szeptember 28-i ülésére**

**Tájékoztató a fenntartható városi mobilitási terv (SUMP)**

**előkészítésének állásáról**

Szombathely Megyei Jogú Város Önkormányzata 2019. október 17-én támogatási szerződést kötött a TOP-6.4.1-15-SH1-2019-00002 számú, „Szombathely fenntartható mobilitási tervének elkészítése” című projekt megvalósítására. A mobilitási terv (a továbbiakban: SUMP) elkészítésére vonatkozóan önkormányzatunk 2020. június 10-én közbeszerzési eljárást indított, amelynek eredményeként 2020. november 10-én szerződés jött létre a nyertes Trenecon Tanácsadó és Tervező Kft-vel. A feladat első lépéseként a Trenecon Kft. elkészítette a SUMP kidolgozásának módszertanát, melyet 17/2021. (I.28.) PM számú határozatával polgármester úr elfogadott.

A mobilitási terv kidolgozása során a város kiemelt hangsúlyt kívánt fordítani arra, hogy valamennyi érintettet, így a helyi lakosságot is bevonja a tervezési folyamatba. Ennek első lépéseként az Önkormányzat és a Trenecon Kft. a jelenlegi helyzet feltérképezésére és a szombathelyi közlekedést érintő megoldandó problémákra koncentráló Mobilitási kérdőívet állított össze, amely kérdőív elérhető volt a város honlapján 2021. 05. 20. és 06. 30. között, illetve annak rövid változata a Savaria Fórum mellékleteként is kitölthető volt. A Trenecon Kft. elvégezte az adatok és vélemények értékelését és összegzését, amelynek teljes anyagát az előterjesztés melléklete tartalmazza. A kitöltők között kisorsolásra és átadásra került 1 db kerékpár és 2 elektromos roller.

A kérdőívezés eredményeként összegyűlt megállapítások, vélemények beépülnek a kidolgozás alatt álló mobilitási tervbe. A soron következő tevékenységek a célzott forgalomfelvétel városi helyszíneken és a háztartásfelvétel, melyeket a Trenecon Kft. 2021. november közepéig végez el.

Kérem a Tisztelt Bizottságot, hogy az SZMSZ 54. § (1) bekezdés 2. pontja értelmében az előterjesztést megtárgyalni és a határozati javaslatot elfogadni szíveskedjék!

**Szombathely, 2021. szeptember „ ”**

**/: dr. Horváth Attila :/**

**alpolgármester**

**Melléklet: Mobilitási kérdőív eredmények**

**HATÁROZATI JAVASLAT**

 **…/2021. (IX.28.) VISB sz. határozat**

A Városstratégiai, Idegenforgalmi és Sport Bizottság az SZMSZ 54. § (1) bekezdés 2. pontja értelmében a „Tájékoztató a fenntartható városi mobilitási terv (SUMP) előkészítésének állásáról” című előterjesztést megtárgyalta és az erről szóló tájékoztatót tudomásul veszi.

**Felelős:** Dr. Nemény András polgármester

 Dr. Horváth Attila alpolgármester

 Tóth Kálmán, a Városstratégiai, Idegenforgalmi és Sport Bizottság elnöke

 (A végrehajtás előkészítéséért:

 Kalmár Ervin, a Városüzemeltetési és Városfejlesztési Osztály vezetője)

**Határidő:** azonnal